-«Վարդան Մամիկոնյան» ներկայացմանը հրեշտակի թևերով ինձ բեմ հանեցին, - իր առաջին դերակատարման մասին տարիներ անց պատմում է Սիրանույշը։- Գեղեցիկ սպիտակ զգեստները, ժապավենները ինձ գրավեցին։ Թեև ոչինչ չէի հասկանում, սակայն անգիտակցորեն գրավվում էի, և այն բոլորը, որ կատարվում էր, երեխայական խաղ էր թվում ինձ։ Ես ոսկեգույն թևերով թռչում էի հասարակության մեջ, ինձ փայփայում էին, իմ շուրջը կատարվում էր մի բան, որը հրապուրում էր ինձ։